Euskadiko Bide, Ubide eta Portuetako Ingeniarien Elkargoaren Barrutia 1978ko martxoan hasi zen lanean; izan ere, ordura arte egoitza bakarra izan zuen, Madrilen.
Urtebete geroago, 1979an, Estatutu berrietan hauteskundeak egitea onartu zen, Espainiako Konstituzioa onartzearen ondoriozko lurralde-errealitatearekin bat etorriz, eta 1980ko martxoan gure Ordezkaritzaren lehen hauteskundeak egin ziren. Lehenengo Zuzendaritza Batzordea honako hauek osatu zuten: Alipio Uriarte dekano gisa, Jesús Villanueva dekanorde gisa, Jesús Mª Marcos eta José A. Urdangarín Arabako eta Gipuzkoako ordezkari gisa, eta Santiago Alzu, Javier Astrain, Carlos Corral Mozos, José Mª Pico eta Fernando Revuelta batzordekide bezala. Sortu zenetik, Barrutiaren egoitza Bilbon dago.
Hasiera batean Bilboko Maximo Aguirre kaleko lokal batean zegoen. 1983. urtearen amaieran Albia eraikinera lekualdatu zen, eta 1998ko urritik Museo Plazan dago.
Erakundea
Bide, Ubide eta Portuetako Ingeniarien Elkargoko egungo Zuzendaritza Batzordea
Gure Barrutiak Zuzendaritza Batzordea du bere eskumenen barruko egintzak betearazteko, zuzentzeko eta kudeatzeko.
Zuzendaritza Batzordea honakoek osatzen dute: Dekanoak, dekanordeak eta Barrutiaren Araudiak zehazten duen batzordekide-kopuruak. Zuzendaritza Batzordeak berak izendatuko ditu Diruzain eta Jarduera-ordezkari gisa aritzeko kideak. Bertako idazkaria Barrutiko idazkaria da.
Kontseilu Nagusiko kideak honakoak izango dira: Dekanoa eta Araudi Orokorrean ezarritako formularen arabera egoki diren gainerako kideak, lortutako botoen hurrenkeraren arabera (boto gehien lortutakoak lehenengo, gutxien lortutakoak ondoren). Ordezkari-lan horiek ezingo dira transferitu, kargua uzten denean salbu.
|Kargua||Izena|
|Dekanoa||Carlos Alzaga Sagastasoloa|
|Dekanordea||Carmen del Río López|
|Arabako ordezkaria||Alejandro Santamaría Sillaurren|
|Gipuzkoako ordezkaria||Unai Tellería Goñi|
|Batzordekidea||Alberto González Sarmiento|
|Batzordekidea||Guillermo Magadán Mateos|
|Batzordekidea||Amaia Martínez Martínez|
|Batzordekidea||Miguel de Ortuzar y de Gárate|
|Batzordekidea||Pedro Rivas de Apráiz|
|Batzordekidea||Néstor Urrutxua Miguel|
|Batzordekidea||María Valenzuela García|
|Batzordekidea||Iñaki Zabala Zuazo|
|Idazkaria||Amaia Garay Palacio|